wickkiey/tamil-wikipedia-chunked huggingface dataset:
# பெயர்ச்சொற்குறி (ஆங்கில இலக்கணம்)

## நிச்சயமற்ற பெயர்ச்சொற்குறி

நிச்சயமற்ற பெயர்ச்சொற்குறி (*indefinite article*) என்பது, எந்த ஒரு பொருளையும் குறிப்பிடாமல், பொதுவாக சொல்வதற்கு பயன்படுத்தப்படுகிறது. ஆங்கிலத்தில், "A", "An" என இரண்டு நிச்சயமற்ற பெயர்ச்சொற்குறிகள் உண்டு. "A" என்னும் நிச்சயமற்ற பெயச்சொற்குறி மெய்யெழுத்தில் ஆரம்பிக்கும் ஒரு வார்த்தைக்கு முன்னும், "An" என்னும் நிச்சயமற்ற பெயர்ச்சொற்குறி உயிரெழுத்தில் ஆரம்பிக்கும் ஒரு வார்த்தைக்கு முன்னும் உபயோகபடுத்தப்படுகின்றன.  
(எ-டு)
1. A tall tree. (ஒரு பெரிய மரம்.)
1. A beautiful flower. (ஒரு அழகிய பூ.)
1. An apple. (ஒரு ஆப்பிள்.)
# விக்கிப்பீடியா:உங்களுக்குத் தெரியுமா/மே 31, 2009

- உலகில் **புத்தாக்கத்தில்** ஆப்பிள், கூகிள் நிறுவனங்கள் முதல் இரு நிலைகளில் இருக்கின்றன (பிசினசுவீக், ஃபாசுட்கம்பனி 2009 கருத்தாய்வுகள்).
- இதுவரை 1500 மேறப்பட்ட விலங்குகள் இயற்கையாக **தற்பால்சேர்க்கையில்** ஈடுபடுவதாக அறியப்பட்டுள்ளது.
- **ஒளி** சூரியனில் இருந்து பூமிக்கு வர ஏறத்தாழ 8 நிமிடம் எடுக்கிறது.
- உலகின் 0.2% மக்கள் தொகையைக் (13 மில்லியன்) கொண்ட யூத சமூகம், 1901 இருந்து 2008 வரை வழங்கப்பட்ட **நோபல் பரிசுகளில் 23%** (178 யூத நபர்கள்) பெற்றுள்ளார்கள்.
- கிண்டலாக அறிவுரை சொல்கின்ற ஒரு வகை நாட்டார் வாய்மொழி இலக்கியம் **சொலவடை** எனப்படுகிறது.
# ஓமி பாபா

**ஓமி யெகாங்கிர் பாபா** (*Homi Jehangir Bhabha*, , அக்டோபர் 30, 1909 – சனவரி 24, 1966),
பார்சி சமூகத் இந்திய அணு ஆற்றல் திட்டத்தில் முக்கிய பங்களித்த ஒரு அணுக்கரு இயற்பியலாளர். இவர் **இந்திய அணுக்கருவியலின் தந்தை** என்றும் அழைக்கப்பட்டார்.
# ஓமி பாபா

## பிறப்பு , ஆரம்ப வாழ்க்கை

1909 அக்டோபர் 30 அன்று மும்பையைச் சேர்ந்த வசதியான பார்சி குடும்பத்தில் பிறந்தார். சிறு வயதிலேயே அவர் வீட்டு நூலகத்திருந்த அனைத்து அறிவியல் புத்தகங்களையும் படித்து முடித்தார். பாபாவின் தந்தை அவரை ஒரு பொறியாளராக ஆக்க வேண்டும் என்று முனைந்து அவரை இங்கிலாந்திற்கு அனுப்பினார். தந்தையின் விருப்பத்திற்கு இணங்க பொறியியல் படிப்பில் சேர 1927-ல் கேம்பிரிட்ஜ் புறப்பட்டார்.1930-ல் பாபா எந்திரவியல் படிப்பில் முதல் வகுப்பில் தேறியதையொட்டி, கோட்பாட்டு இயற்பியல் துறையில் ஆராய்ச்சிப் பிரிவு மாணவராகச் சேர்ந்தார். அவர் என்ரிகோ ஃபெருமி, வூல்வுகாங் பவுலி ஆகிய தலைசிறந்த இயற்பியலாளர்களுடன் பணியாற்றினார்.
# ஓமி பாபா

## தொழில்முறை வாழ்க்கை

1933-ல் “காமா கதிர்களை உட்கிரகிப்பதில் எலெக்ட்ரான் பொழிவுகளின் பங்கு” பற்றி அவர் சமர்ப்பித்த அறிவியல் கட்டுரைக்கு ஐசக் நியூட்டன் படிப்புதவி கிடைத்தது. 1934-ல் டாக்டர் பட்டம் பெற்றார். 1937ஆம் ஆண்டு ஓமியும் ஹைட்லர் என்ற செருமானிய இயற்பியலாளரும் இணைந்து செய்த அண்டக்கதிர்-பற்றிய ஆராய்ச்சி அவர்களுக்கு உலகப்புகழைத் தந்தது.அத்தோடு நில்லாமல், மேலும் செய்த ஆய்வுகளால் மீசான் எனப்படும் அடிப்படைத் துகள் ஒன்று அண்டக்கதிர்களில் இருந்ததைக் கண்டறிந்தார். ஐன்ஸ்டைனின் சார்பியல் தத்துவத்திற்கான ஆய்வுச்சான்றையும் மீசானின் இயக்கத்தை ஆய்வு செய்ததன் மூலம் காட்டினார். இந்த மீசான் ஆய்வுச்சான்று மிகவும் புகழ் வாய்ந்தது.
# ஓமி பாபா

## இறப்பு

1966ஆம் ஆண்டு சனவரி 24 அன்று ஒரு சர்வதேச மாநாட்டில் கலந்து கொள்வதற்காகச் சென்று கொண்டிருந்தபோது அவர் பயணித்த விமானம் விழுந்து நொறுங்கியதில் பாபா மரணமடைந்தார்.
# வார்ப்புரு:ஈழப்போர்ச் செய்திகள் ஜூன் 2009

- ஜூன் 29: கொழும்பில் இருந்து வவுனியா நோக்கிப் பயணித்த இராசலிங்காம் நகுலேஸ்வரன் என்ற மத போதகர் காணாமல் போயுள்ளார். (தமிழ்வின்)
- ஜூன் 27: யாழ்ப்பாணம், பருத்தித்துறைப் பகுதியில், இலங்கை செஞ்சிலுவை சங்கத்தின் பெண் தொண்டு பணியாளர் ஒருவர் கொலை செய்யப்பட்டார். (தமிழ்வின்)
- ஜூன் 25:
- வீரகேசரி நாளிதழின் ஊடகவியலாளர் கிருஸ்னி கந்தசாமி வத்தளையில் வைத்து இனந்தெரியாத நபர்களினால் கடத்தப்பட்டு கண்டியில் வைத்து விடுவிக்கப்பட்டார். (தமிழ்வின்)
- யாழ்ப்பாண மாநகர சபை தேர்தலுக்கான ஸ்ரீலங்கா முஸ்லிம் காங்கிரசின் வேட்புமனுவும், வவுனியாவில் தமிழர் விடுதலைக் கூட்டணியின் வேட்பு மனுவும் தெரிவத்தாட்சி அலுவலகத்தினால் நிராகரிக்கப்பட்டுள்ளது. (தமிழ்வின்)
- யாழ்ப்பாணத்தில் விநியோகிக்கப்படும் 3 நாளேடுகளின் பல்லாயிரக்கணக்கான பிரதிகள் இனந்தெரியாத சில ஆயுததாரிகளால் தீ வைக்கப்பட்டது. (தமிழ்வின்)
- ஜூன் 24:
- வணங்காமண் கப்பலில் உள்ள நிவாரணப்பொருட்கள் இந்திய செஞ்சிலுவைச் சங்க மூலம் எடுத்து செல்லப்படும் என டில்லியில் இலங்கை-இந்திய அதிகாரிகளிடையே இடம்பெற்ற பேச்சுவார்த்தையில் தீர்மானிக்கப்பட்டது. (தமிழ்வின்)
- தமிழீழ விடுதலைப் புலிகள் மீதான தடையை அமெரிக்க அரசாங்கம் நீடித்துள்ளதாக அந்நாட்டு இராஜாங்கத் திணைக்களம் அறிவித்தது. (தமிழ்வின்)
# மீரா குமார்

**மீரா குமார்** (பிறப்பு;மார்ச் 31, 1945) இந்திய அரசியல்வாதியும் நாடாளுமன்றத்தின் மக்களவை உறுப்பினரும் ஆவார். மீரா குமாரின் தந்தை முன்னாள் துணைப் பிரதமரும் தலித் மக்களின் தலைவருமான ஜெகசீவன்ராம் ஆவார். இவருடைய தாயார் இந்திய விடுதலைப் போராட்ட வீரரான இந்திராணி தேவி ஆவார். இவரின் கணவர் மஞ்சுல் குமார் உச்ச நீதிமன்றத்தில் வழக்குரைஞராக பணிபுரிபவர். இவர்களுக்கு அன்சூல், சுவாதி மற்றும் தேவங்னா ஆகிய மூன்று பிள்ளைகள் உள்ளனர். அனைவரும் திருமணம் ஆனவர்கள்.
# மீரா குமார்

## அரசியல் வாழ்க்கை

இவர் பீகாரில் உள்ள சசார் தொகுதியில் இருந்து இந்திய மக்களவைக்கு 2009 மே மாதம் நடைபெற்ற தேர்தலின் மூலம் மக்களால் தேர்ந்தெடுக்கப்பட்டார். 2009 - 2014 காலகட்டத்தில் இந்திய நாடாளுமன்றத்தின் மக்களவைத் தலைவராக பொறுப்பு வகித்தார். இந்திய நாடாளுமன்றத்தின் மக்களவைத் தலைவராக பொறுப்பு வகித்த முதல் (தலித்) பெண் இவராவார்.  
2014ஆம் ஆண்டு பிஹாரின் சாசாராம் மக்களவைத் தொகுதியில் காங்கிரஸ் சார்பில் போட்டியிட்டு, பா.ஜ.காவின் சேகடி பஸ்வானிடம் தோற்றார். 2017 ஆம் ஆண்டில் நடந்த குடியரசுத் தலைவர் தேர்தலில் ஐக்கிய முற்போக்குக் கூட்டணி (இந்தியா) வின் சார்பில் போட்டியிட்டுத் தோற்றார்
# முகம்மது அமீத் அன்சாரி

**முகம்மது அமீத் அன்சாரி** (பிறப்பு: ஏப்ரல் 1, 1934) இந்தியக் குடியரசுத் துணைத் தலைவராக 11 ஆகத்து 2007 முதல் 11 ஆகத்து 2017 வரை இருந்தார். தேசிய சிறுபான்மையினர் ஆணையத்தின் முன்னாள் கூட்டக்குழுத் தலைவராக பணிபுரிந்தவர். அரசியல் நிபுணராகவும், கலைக்கழக உறுப்பினராக அலிகார் இசுலாமியப் பல்கலைக்கழத்தில்ர முன்னாளில் பொறுப்புவகித்த அனுபவமும் கொண்டவர். இந்தியாவின் 12<sup>வது</sup> குடியரசுத் துணைத் தலைவராக ஆகத்து 11, 2007 அன்று தேர்ந்தெடுக்கப்பெற்ற அன்சாரி ஆகத்து 7, 2012 இல் மீண்டும் இரண்டாவது முறையாக தேர்ந்தெடுக்கப்பட்டு அப்பொறுப்பில் நீடித்தார்.
# ஈரவை முறைமை

**ஈரவை** (Bicameralism) இருமன்றங்களை அல்லது இரு அவைகளை கொண்ட நாடு. ஒரு நாடு தனது அரசின் சட்டங்களை இயற்ற அல்லது நிறைவேற்ற அந்நாட்டின் நாடாளுமன்றம் அல்லது சட்டமன்றம் ஆகியவற்றில் கீழவை மற்றும் மேலவை என்ற இரு தனித்தனி மன்றங்களை கொண்டு செயல்படுமாயின் அந்நாட்டின் நாடாளுமன்றம் ஈரவைகள் கொண்ட நாடாளுமன்ற அரசாக கூறப்படும்.
# கீழவை

**கீழவை** (*lower house*) என்பது ஈரவை சட்டவாக்க அவைகளைக் கொண்ட ஒரு நாட்டின் ஓர் அவையைக் குறிக்கும். மற்றையது மேலவை அல்லது செனட் சபை எனப்படும்.  
அதிகாரபூர்வமாக இது மேலவையின் *கீழே* அமைந்திருந்தாலும், பெரும்பாலான நாடுகளில் கீழவைகளே அதிக செல்வாக்கு மிகுந்த சட்டவாக்க அவையாக செயல்படுகின்றன.  
ஓரவை மட்டுமே கொண்ட சட்டவாக்க அவை ஓரவை முறைமை கொண்ட நாடு எனப்படுகிறது.  
பெரும்பாலான கீழவைகள் நாடாளுமன்ற அவை, பிரதிநிதிகள் அவை, அல்லது பொது அவை என அழைக்கப்படுகின்றன.
# கீழவை

## தனித்துவமான பெயர்கள்

சில நாடுகளில் கீழவைகள் தனித்துவமான பெயர்களால் அழைக்கப்படுகின்றன:  
- மக்களவை (இந்தியா)
- டேவான் ராக்யாட் (மலேசியா)
- மாசிலீசு (கசக்ஸ்தான்)
- கீஸ் அவை (மாண் தீவு)
- செச்சிம் (போலந்து)
- அரச தூமா (உருசியா)
# மேலவை

**மேலவை** (Upper house) ஈரவை அல்லது இரு மன்றங்கள் கொண்ட நாட்டின் நாடாளுமன்றம் அல்லது சட்டமன்றங்களில் இரண்டாவது அவையாகும். சட்டங்கள் அல்லது நிறைவேற்றல்கள் இரு அவைகளாலும் மேற்கொள்ளப்படுகின்றன.
# மேலவை

## சிறப்பியல்புகள்

ஈரவைகளைக் கொண்ட நாடுகளில் ஒன்று கீழவை மற்றது மேலவை. மேலவை, கீழவையிலும் வேறுபட்டது. இவ்வேறுபாடுகள் பின்வரும் வகைகளில் அமையக்கூடும்:  
**அதிகாரம்**:  
- நாடாளுமன்ற முறையில், மேலவை, கீழவையிலும் அதிகாரம் குறைந்ததாகக் காணப்படுகின்றது.
- அரசியல் சட்டத் திருத்தங்கள் போன்ற குறைந்த அளவு சட்டவாக்க விடயங்களிலேயே மேலவையின் அங்கீகாரம் பெறவேண்டிய தேவை உண்டு.
- மேலவை சட்டங்களை மீளாய்வு செய்யலாமேயொழிய அவற்றைத் தடுக்க முடியாது. அத்துடன், நிதி தொடர்பான சட்டங்களை தொடக்கிவைக்கவும் முடியாது.
- நாடாளுமன்ற முறையில், மேலவை அரசுக்கு எதிரான நம்பிக்கையில்லாத் தீர்மானம் ஒன்றைக் கொண்டுவர முடியாது. ஆனால் கீழவைக்கு இந்த அதிகாரம் உண்டு.
- ஒரு சனாதிபதி முறையில்
- கீழவையின் அளவுக்கு அல்லது ஏறத்தாழ அந்த அளவுக்கு மேலவைக்கு அதிகாரம் இருக்கக் கூடும்.
- கீழவைக்கு வழங்கப்படாத சிறப்பு அதிகாரங்கள் மேலவைக்கு இருக்கக்கூடும். எடுத்துக்காட்டாக:
- சில நிறைவேற்று முடிவுகளில் ஆலோசனை கூறவோ அல்லது சம்மதம் தெரிவிக்கவோ முடியும்.
- அலுவலர்களுக்கும், நிறைவேற்று அதிகாரிகளுக்கும் எதிரான பதவி நீக்கக் குற்ற விசாரணைக்கு கீழவை அனுமதி கொடுத்தபின் அதனை விசாரிக்கும் அதிகாரம் மேலவைக்கு மட்டுமே இருக்கலாம்.
# மேலவை

## ஈரவைகள் கொண்ட நாடுகள்

- இந்தியா
# ஒகாடன் வேலமரம்

வின் கிழக்கே உள்ள ஒகாடன் என்னும் பகுதி சிவப்பு நிறத்தில் காட்டப்பட்டுளது]]
**ஒகாடன் வேலமரம்** (அறிவியற் பெயர்: *அக்கேசியா ஃவுமோசா*, *Acacia fumosa*) கிழக்கு ஆப்பிரிக்காவில் எத்தியோப்பியா நாட்டின் கிழக்கு எல்லைப்பகுதியிலும் [சோமாலியா]] நாட்டுக்கு மேற்கேயும் இரு நாடுகளுக்கும் இடையே உள்ள ஒகாடன் என்னும் இடத்தில் பரவலாகக் காணப்படும் ஒருவகையான வேலமரம். இம்மரத்தின் பூக்கள் இளஞ்சிவப்பு நிறத்தில் நீண்ட கொத்தாக உள்ளன. அறிவியல் உலகம் மிக அண்மைக் காலம் வரை இம்மரத்தைப் பற்றி ஏதும் அறியாது இருந்தது. இம் மரத்தை சுவிட்சர்லாந்ததைச் சேர்ந்த தாவரவியலாளர் மாட்ஃசு தூலின் (Mats Thulin) என்பார் மே 2006, பிப்ரவரி 2007 ஆகிய காலப்பகுதியில் ஆய்வு செய்தபொழுது கண்டுபிடித்து நோர்டிக் தாவரவியல் ஆய்விதழில் 2008 இல் ஆய்வுக்கட்டுரையாக வெளியிட்டார். இதனை சயன்சு (Sceince) என்னும் அறிவியல் ஆய்விதழ் முதன் முறையாக தன் ஏப்ரல் 24, 2009 இதழில் பதிப்பித்தது . ஏறத்தாழ 8,000 சதுர கிலோமீட்டர் பரப்பில் மிகப் பரவலாக வளரும் ஒரு பொது மரம் அறிவியலில் விளக்கப்படாது இருந்தது வியப்பானது என்று அறிவியலாளர் கருதுகிறார்கள். இப்பகுதியில் மக்களிடையே சண்டைகள் அவ்வப்பொழுது நடக்கின்றன என்பதையும் குறிக்கிறார்கள்.  
இம்மரம் ஏறத்தாழ 6 மீட்டர் உயரம் வளர்கின்றது, இம்மரத்தின் இளஞ்சிவப்பு நிறப் பூக்கள் மிடுக்காக நீண்ட ஓர் அச்சில் உருளை வடிவில் அமைந்துள்ளன. குடை வேலமரம் போல் இம்மரம் தலைப்பகுதி விரிந்து உள்ளது.
# சமூக புத்தாக்கம்

**சமூக புத்தாக்கம்** என்பது சமூக தேவைகளைக் குறித்த சிந்தனைகள், கருத்துருக்கள், முலோபாயங்கள், தொழில்நுட்பங்கள், கட்டமைப்புகள் தொடர்பான புத்தாங்களைக் குறிக்கிறது. அடிப்படைத் தேவைகள் (உணவு, நீர், உறையுள்), கல்வி, மருத்துவம், பொருளாதார வளர்ச்சி, மனித உரிமைகள் என பல தரப்பட்ட முனைகளில் சமூக புத்தாக்கங்கள் நிகழலாம்.  
இச் சொல் புத்தாக்க செயலாக்கத்தின் சமூக பண்பை விளக்கவும் பயன்படுத்தப்படுவதுண்டு.
# விக்கிப்பீடியா:தானாக உறுதியளிக்கப்பட்ட பயனர்கள்

தமிழ் விக்கிபீடியாவில் சில செயல்கள் செய்ய "தொகுப்பு எண்ணிக்கை " மற்றும் "பயனர் கணக்கின் வயது " போன்ற கட்டுப்பாடுகள் உள்ளன. இந்த கட்டுப்பாடுகளைப் பூர்த்தி செய்யும் பயனர்கள் "தானாக உறுதியளிக்கப்பட்ட பயனர்கள்" குழுமத்தில் இணைவார்கள். "தானாக உறுதியளிக்கப்பட்ட நிலவரம்" ஒவ்வொரு முறையும் பயனர் ஒரு தடுக்கப்பட்ட செயலை செய்யும்பொழுதும் சரிபார்க்கப்பட்டு, தானியங்கி மூலம் அனுமதிக்கப்படுகிறது. ஆனால் இதன் கட்டுப்பாடுகள் நிலவரத்திற்கு ஏற்ப மாறுபடும்.
# விக்கிப்பீடியா:தானாக உறுதியளிக்கப்பட்ட பயனர்கள்

## இதனையும் பார்க்க

- விக்கிப்பீடியா:பயனர் அணுக்க நிலைகள்
# கிராமக் கோயில்கள்

**கிராமக் கோயில்**களில் பல காவல் தெய்வங்களாகவே இருக்கின்றன. இந்த காவல் தெய்வங்களுக்கு மது, சுருட்டு போன்ற போதைப் பொருட்கள் படையலாக வைத்து வணங்குகின்றனர். இக்கோயில்களில் ஆடு, கோழி போன்ற உயிரினங்களைப் பலியிட்டு அதை அசைவ உணவுகளாக்கி அந்த உணவையும் சேர்த்துப் படைத்து வணங்குகின்றனர். வரலாற்றுப் பூர்வமான பெருங்கோயில்களில் இருக்கும் வழக்கம் கிராமக் கோயில்களில் இருப்பது இல்லை. இந்தக் கிராமக் கோயில்களில் அந்த கோவிலை அமைத்தவர்களில் ஒருவரே பூசாரிகளாகவும் இருந்து வருகிறார்கள்.
# மில்வினா டீன்

**மில்வினா டீன்** (*Millvina Dean*, பெப்ரவரி 2, 1912 - மே 31, 2009) என்பவர் 1915, ஏப்ரல் 15 ஆம் நாளில் அத்திலாந்திக் பெருங்கடலில் மூழ்கிய டைட்டானிக் கப்பலில் பயணம் செய்தவர்களில் உயிருடன் இருந்த கடைசி பயணியாவார். அத்துடன் இரண்டு மாதக் குழந்தையாக இக்கப்பலில் பயணித்த வயதில் குறைந்த பயணியும் இவராவார்.
# மில்வினா டீன்

## வாழ்க்கைக் குறிப்பு

மில்வினா டீன் இலண்டனில் பிறந்தவர். டீனின் பெற்றோர் இங்கிலாந்தை விட்டு ஐக்கிய அமெரிக்காவின் கான்சசில் குடியேறத் தீர்மானித்து குடும்பத்துடன் புறப்பட்டனர். முதலில் வேறொரு கப்பலில் பயணத்தை ஆரம்பித்த டீன் குடும்பம் நிலக்கரித் தொழிலாளர் வேலை நிறுத்தம் காரணமாக டைட்டானிக் கப்பலில் பயணத்தைத் தொடர்ந்தனர். அங்கு அவர்கள் மூன்றாம் வகுப்பில் பயணித்தனர். மில்வினாவிற்கு அப்போது வயது இரண்டு மாதங்களே. 1912 ஏப்ரல் 14 ஆம் நாளில் கப்பல் பனிப்பாறை ஒன்றுடன் மோதியதை அடுத்து டீன் குடும்பம் அவசரகாலப் படகு மூலம் வேறு சிலருடன் வெளியேற்றப்பட்டார்கள். ஆனாலும் அவர்களது தந்தை இறந்து விட்டார். அவரது உடலும் அடையாளம் காணப்படவில்லை.  
தந்தை இறந்து விடவே இரண்டு பிள்ளைகளுடன் தனித்து அமெரிக்கா செல்ல விரும்பாமல் தாயார் இங்கிலாந்து திரும்ப முடிவு செய்து *ஏட்ரியாட்டிக்* என்ற கப்பலில் இங்கிலாந்து திரும்பினர்.  
திருமண பந்தத்தில் இணையாமல் தனிமையில் வாழ்ந்து வந்த மில்வினா கடைசி காலத்தில் வறுமையில் வாடினார். இதையடுத்து இவர் தனது வீட்டு பொருட்களை ஏலத்துக்கு விட்டு வாழ்க்கை நடத்த வேண்டிய இக்கட்டான சூழ்நிலைக்கு தள்ளப்பட்டார்.  
இதை கேள்விப்பட்ட டைட்டானிக் திரைப்பட நாயகன் டீ கேப்ரியோ, நாயகி கேட் வின்ஸ்லெட் மற்றும் இயக்குநர் ஜேம்ஸ் காம்ரூன் ஆகியோர் அவருக்கு ரூ. 17 லட்சம் உதவி செய்தனர். மேலும் அவர் வறுமை காரணமாக ஏலத்தில் விட்ட அவரது பொருட்கள் அனைத்தும் அவரிடமே மீண்டும் ஒப்படைக்கப்பட்டது.
# மில்வினா டீன்

## மறைவு

இந்நிலையில் 97 வயதான மில்வினா 2009 மே 31 இல் வயது முதிர்வு மற்றும் நிமோனியா காய்ச்சல் காரணமாக இங்கிலாந்து மருத்துவமனையில் இறந்தார்.
# டி. டி. சக்கரவர்த்தி

**டி. டி. சக்கரவர்த்தி** தமிழ்நாட்டிலேயே கண்பார்வையற்ற முதலாவது நீதிபதி ஆவார். வேலூர் மாவட்டம் ஆற்காடு அருகே உள்ள திமிரி என்ற ஊரைச் சேர்ந்தவர் சக்கரவர்த்தி. இவர் தனது நான்காவது அகவையில் அம்மை நோய் காரணமாக தனது கண்பார்வையை இழந்தார். வழக்குரைஞர் பட்டம் பெற்ற இவர் துவக்கத்தில் மாவட்ட நீதிமன்றத்தில் (அறமன்றத்தில்) வழக்குரைஞராக பயிற்சி பெற்றார்.  
பின்னர் சென்னை உயர் நீதிமன்றத்தில் பல ஆண்டுகள் பயிற்சி பெற்றார். தமிழக அரசின் மாவட்ட நீதிபதிப் (அறநடுவர்) பயிற்சிக்கு தேர்வு பெற்றார். 2008-ல் நடந்த தமிழக அரசின் தேர்வாணைய நீதிபதிகள் தேர்வுக்கான தேர்வில் 13-வது இடம் பெற்றார். தமிழ்நாடு மாவட்ட ஜூடிசியல் அகாடமியில் 2 மாதங்கள் பயிற்சி பெற்றார். வால்பாறை நீதிமன்றத்திலும் பயிற்சி நீதிபதியாக இருந்தார்.  
ஜூன் 2009 இல் கோவை மாவட்ட 3-வது கூடுதல் முன்சீப் நீதிமன்றத்தில் சக்கரவர்த்தி நீதிபதியாக (அறநடுவராக) நியமிக்கப்பட்டார்.
# சோம்நாத் சட்டர்ஜி

**சோம்நாத் சட்டர்ஜி** (பெங்காளி) (சூலை 25, 1929 -ஆகத்து 13, 2018) இந்திய அரசியல்வாதியும் இந்திய பொதுவுடமைக் கட்சி (மார்க்சியம்) கட்சியின் மூத்த தலைவர்களில் ஒருவரும் ஆவார். 14 ஆவது மக்களவையின் தலைவராக ஐந்தாண்டுகள் 2004 முதல் 2009 மே மாதம் வரை பொறுப்பு வகித்தவர். இவர் அந்த காலகட்டத்தில், அக்கட்சியிலிருந்து நீக்கப்பட்டார்.
# சோம்நாத் சட்டர்ஜி

## வாழ்க்கை

சோம்நாத் சட்டர்ஜியின் தந்தை நிர்மல் சந்திராவும் ஒரு அரசியல்வாதியாவார். சோம்நாத் சட்டர்ஜி 1929இல், அசாம் மாநிலம் தேஜ்பூரில் பிறந்தவர். இவர் பள்ளிக் கல்வி, கல்லூரி, பல்கலைக்கழகப் படிப்பு போன்றவற்றை கொல்கத்தாவில் முடித்தார். பிரிட்டனில் சட்டம் பயின்று வந்தார். அரசியலில் நுழைவதற்கு முன்னர், கொல்கத்தா உயர் நீதிமன்றத்தில் வழக்குரைஞராகப் பணிபுரிந்தார். 1968இல், மார்க்சிஸ்ட் கம்யூனிஸ்ட் கட்சியில் சேர்ந்த சோம்நாத் சாட்டர்ஜி, அரசியலில் அனைத்துத் தரப்பினராலும் ஏற்றுக்கொள்ளப்பட்ட தலைவராக இருந்தார்.  
இவர் மக்களவைக்கு 10 முறை தேர்ந்தெடுக்கப்பட்டார். 14 ஆவது மக்களவையின் தலைவராக அனைத்து கட்சிகளின் ஆதரவோடு தேர்ந்தெடுக்கப்பட்டார். 2009 சூலையில், ஐக்கிய முற்போக்குக் கூட்டணி அரசுக்கு அளித்துவந்த ஆதரவை இடதுசாரிக் கட்சிகள் விலக்கிக்கொண்டதைத் தொடர்ந்து, கட்சி கட்டளையிட்டும் மக்களவைத் தலைவர் பதவியிலிருந்து விலக மறுத்துவிட்டார். இதையடுத்து, மார்க்சிஸ்ட் கட்சியின் பொலிட் பீரோ அவரைக் கட்சியிலிருந்து வெளியேற்றியது.
# சோம்நாத் சட்டர்ஜி

## சுயசரிதை

*கீப்பிங் தி ஃபெயித்: மெமரீஸ் ஆஃப் எ பார்லிமெண் டேரியன்* என்ற பெயரில் அவர் தனை சுயசரிதையை எழுதியுள்ளார்.
# லான்சு ஆம்ஸ்டிராங்

**லான்சு ஆம்ஸ்டிராங்** (பிறப்பு: செப்டம்பர் 18, 1971), முன்னாள் அமெரிக்கத் தொழில்முறை மிதிவண்டி வீரர். இவர் "டூவ தே பிரான்சு" (*Tour de France*) என்ற உலகப்புகழ் பெற்ற மிதிவண்டி சாலைப் போட்டியை 1999 முதல் 2005 வரை தொடர்ந்து ஏழு முறை வென்றார், ஆனாலும் இவர் ஊக்க மருந்து உள்ள போதைப் பொறுட்களைப் பயன்படுத்தியதாலும் அப்பொருட்களை சக வீரர்களுக்கு அளித்து அவர்களை பயன்படுத்த தூண்டியதாலும், ஆகத்து 1998 முதல் இவர் வென்ற எல்லா பட்டங்களும் பரிக்கப்பட்டு, இவர் வாழ்நாள் முழுதும் மிதிவண்டி போட்டிகளில் பங்குபெற தடை விதிக்கப்பட்டது. இம்முடிவுக்கு இவர் மேல் முறையீடு செய்யவில்லை.  
1996இல் இவருக்கு வந்த விறைப் புற்றுநோய் தீவிரமடைந்து மூளை, நுரையீரல் ஆகிய உறுப்புகளுக்கு பரவிற்று. மிதிவண்டி ஓட்டுதல் என்பதே சிரமம் என்ற நிலையிலிருந்த லான்சு, தீவிர கீமோ சிகிச்சை எடுத்துக்கொண்டு மெல்ல மெல்ல இயல்பு நிலைக்குத் திரும்பினார்.
# லான்சு ஆம்ஸ்டிராங்

## ஓய்வுக்குப் பிறகு மீண்டும்

மூன்று ஆண்டு ஓய்வுக்குப் பின் 2009 டூவ ட பிரான்சில் கலந்து கொண்ட லான்சு மூன்றாவது இடத்தைக் கைப்பற்றினார். ஆல்ப்சு மலை-ஏற்றங்களிலும் கால-ஓட்டங்களிலும் அவரால் சிறப்பாக சோபிக்க இயலாததும் அவரது அணியின் [அஸ்டானா] முன்னணி வீரரான ஆல்பர்ட்டோ காண்டடாரின் வெற்றிக்கு வழிவகுக்கும் வகையில் ஓட்டியதுமே இவர் மூன்றாம் இடத்திற்குத் தள்ளப்பட்டதற்கான காரணங்களாக கூறப்படுகிறன.
# லான்சு ஆம்ஸ்டிராங்

## பதவி பறிப்பு

அமெரிக்க போதை மருந்து தடுப்பு துறை இவர் போதை மருந்து உட்கொண்டதாலயே ஏழுமுறை டூவ ட பிரான்சின் வெற்றியாளராக முடிந்தது என நீதிமன்றத்தில் வழக்கு தொடுத்தது. இதை எதிர்த்து இவர் வாதாட மறுத்து விட்டதால் இவரின் ஏழு வெற்றிகளும் செல்லாது என அமெரிக்க போதை மருந்து தடுப்பு துறை அறிவித்துள்ளது. இவர் சைக்கிள் போட்டிகளில் பங்கெடுக்கவும் வாழ்நாள் தடை விதித்துள்ளது. பன்னாட்டு சைக்கிள் சம்மேளனம் இத்தடை தொடர்பாக எந்த முடிவையும் எடுக்கவில்லை. வழக்கு தொடுத்தாலும் இவர் தான் எப்போதும் போதை மருந்து உட்கொண்டதில்லை என்றும் வழக்கை எதிர்த்து வழக்காட தனக்கு இனிமேலும் சக்தியில்லை என்றும் கூறியுள்ளார்.  
அக்டோபர் 22, 2012 அன்று இந்த விளையாட்டை ஒழுங்குபடுத்தும் அமைப்பான மிதிவண்டி ஓட்டிகள் பன்னாட்டுச் சங்கம் (UCI) அமெரிக்க போதை மருந்து தடுப்பு துறையின் தீர்ப்பை ஏற்றுக்கொண்டு வாழ்நாள் தடையையும் முன்பு பெற்ற விருதுகளை பறித்ததையும் உறுதி செய்தது.  
சனவரி 4, 2013 அன்று ஓப்ரா வின்ஃப்ரேயுடனான நேர்காணலில் இவர் போதை மருந்து உட்கொண்டதாலயே ஏழுமுறை டூர் தே பிரான்சின் வெற்றி அடைந்ததை முதன்முறை வெளிப்படையாக ஒப்புக்கொண்டார்.
# ஜனதா தளம்

**ஜனதா தளம்** ஓர் இந்திய அரசியல் கட்சியாகும். *மக்கள் தளம்* என்றும் *ஜனதா தள்* ***வி. பி. சிங் ஜனதா தளம்*** என்றும் அழைக்கப்பெறும் இக்கட்சியானது 1988–1999 வரை செயல்பட்டு வந்தது. இக்கட்சி ஜனதா கட்சி மற்றும் பாரதிய லோக் தளம் என்ற இரு இந்திய அரசியல் கட்சிகளை இணைத்து வி. பி. சிங் அவர்களால் ஜன மோர்ச் என்று உருவாக்கம் பெற்றது. வி. பி. சிங் அப்போது காங்கிரஸ் கட்சியில் இராணுவத்துறை அமைச்சராக இருந்த போது பிரதமர் ராஜீவ் காந்தியின் ஆட்சியில் நடந்த போபர்ஸ் பீரங்கி ஊழலை எதிர்த்து காங்கிரசில் இருந்து வெளியேறி பிரிந்து வந்த போது வி. பி. சிங் அவரது ஆரம்பகால ஜன மோர்ச் கட்சி **ஜனதா தளம்** கட்சியாக இணைந்து செயல்பட்டது.
# ஜனதா தளம்

## தேர்தல் வரலாறு (தேசிய முன்னணி)

- 1989 நாடாளுமன்ற தேர்தலில் காங்கிரஸ் கட்சி தலைவரும் அன்றைய பிரதமருமான ராஜீவ் காந்தியின் தலைமையில் நடந்த போபர்ஸ் ஊழல் குற்றசாட்டினை எதிர்த்து தேசிய முன்னணி கூட்டணி கட்சிகளின் தலைவர்கள் பிரச்சாரம் செய்ததால். ராஜீவ் காந்தியின் தலைமையில் காங்கிரஸ் கட்சி இரண்டாவது முறையாக தோல்வி அடைந்தது.
- பின்பு வி. பி. சிங் **ஜனதா தளம்** கட்சி சார்பில் வெற்றி பெற்ற போதிலும் அக்கட்சிக்கு ஆட்சி அமைப்பதற்கு தனிபெரும்பான்மை கிடைக்கவில்லை.
- அதனால் இந்திய தேர்தல் வரலாற்றிலேயே *ஜனதா தளம்* கட்சி தலைமையில் உருவாக்கிய தேசிய முன்னணி என்ற கூட்டணியில் வலதுசாரி கட்சியான பாரதிய ஜனதா கட்சியும், இடதுசாரி கட்சியான இந்திய கம்யூனிஸ்ட் கட்சி மற்றும் இந்திய மார்க்சிஸ்ட் கம்யூனிஸ்ட் கட்சி ஆகிய இரு துருவ சித்தாந்தமுடைய இரண்டு கட்சிகளும் ஒரே கூட்டணியில் வெளியிலிருந்து ஆதரவு தந்த நிலையில் வி. பி. சிங் இந்தியாவின் பிரதமராக பதவி ஏற்று கொண்டார்.
- இந்தியாவின் மத்திய அரசியல் வரலாற்றில் தேசிய முன்னணி கூட்டணியில் பல மாநில கட்சிகளின் ஏகோபித்த ஆதரவால் பிரதமர் வி. பி. சிங் தலைமையில் கூட்டாட்சி முறையாகவே அமைந்தது **ஜனதா தளம்** கட்சியின் தலைமையிலான **தேசிய முன்னணி** ஆட்சி தான் என்பது குறிப்பிடத்தக்கது.
- பின்பு 1990 ஆகஸ்டு 7 ஆம் தேதி அன்று வி. பி. சிங் அவர்கள் ஆட்சி காலத்தில் அமல்படுத்திய மண்டல் கமிஷன் பரிந்துரையின் போது தேசிய முன்னணிக்கு வெளியில் இருந்து ஆதரவளித்த பாரதிய ஜனதா கட்சி தலைவர் அத்வானியை பரிந்துரைக்காததை காரணம் காட்டியும். அத்வானி அவர்கள் அப்போது வடநாட்டில் நடத்திய **ராமர் ரத யாத்திரை**யை தடுத்து நிறுத்தி அத்வானியை கைது செய்ததால். பிரதமர் வி. பி. சிங் ஜனதா தளம் கட்சிக்கு அளித்து வந்த ஆதரவை பாஜகவில் அத்வானி விலக்கிக் கொண்டதால். தேசிய முன்னணியில் பிளவு ஏற்பட்டது.
- பின்பு பாராளுமன்றத்தில் நடந்த நம்பிக்கை வாக்கெடுப்பில் வி. பி. சிங் தோற்று அவர் பிரதமர் பதவியையும் இழந்து அவரது ஜனதா தளம் ஆட்சி ஒரே ஆண்டில் (1989-1990) கவிழ்ந்ததையடுத்து.
- அதன் பிறகு தேர்தல் இல்லாமல் நம்பிக்கை வாக்கெடுப்பின் மூலமாக புதிய அரசான ஜனதா கட்சியின் மூத்த தலைவர்களில் ஒருவரான சந்திரசேகர் தலைமையிலான **சமாஜ்வாடி ஜனதா கட்சி** என்ற அவர் உருவாக்கிய புதிய கட்சிக்கு கூட்டணி ஆதரவு கொடுப்பதற்கு இந்தியாவில் இன்று வரை எதிர்கட்சியாக இருக்கும் இந்திய தேசிய காங்கிரஸ் மற்றும் பாரதிய ஜனதா கட்சி பேராதரவுடன் சந்திரசேகர் பிரதமரானார்.
- ஜனதா தளம் கட்சி வி. பி. சிங் தலைமையில் இயங்கியது.
- ஆனால் சந்திரசேகர் *சமாஜ்வாடி ஜனதா கட்சி* ஆட்சியும் குறுகிய காலமே ஆட்சியில் பங்கு பெற்றது. காங்கிரஸ் கூட்டணியில் இருந்து ஆதரவை ராஜீவ் காந்தி விலக்கி கொண்டதால் விரைவிலேயே சமாஜ்வாடி ஜனதா கட்சி (1990-1991) ஒன்றறை ஆண்டிலே கவிழ்ந்தது.
# ஜனதா தளம்

## இரண்டாவது முறை ஆட்சியில் (ஐக்கிய முன்னணி)

- 1996 நாடாளுமன்றத் தேர்தலில் பாரதிய ஜனதா கட்சி வெற்றி பெற்று வாஜ்பாய் 13 நாட்களே பிரதமர் ஆக இருந்தாலும். ஆட்சி அமைக்க தேவையான பெரும்பான்மை இல்லாததால், இரண்டாவது இடத்தில் பெரும்பான்மையை பெற்று இருந்த ஜனதா தளம் கட்சி ஆட்சி அமைக்க அக்கட்சி தலைமையில் ஐக்கிய முன்னணி என்ற கூட்டணி உருவாக்கப்பட்டு அதில் பல மாநிலங்களில் வெற்றி பெற்ற கட்சிகள் இணைந்து கூட்டணியில் இருந்து ஆதரவளித்தது காங்கிரஸ் மற்றும் இந்திய கம்யூனிஸ்ட் கட்சி, இந்திய மார்க்சிஸ்ட் கம்யூனிஸ்ட் கட்சி வெளியில் இருந்து ஆதரவளித்தது. ஜனதா தளம் கட்சியின் நிறுவனரும் முன்னாள் பிரதமருமான வி. பி. சிங் பெருந்தன்மையாக பிரதமர் பதவியை ஏற்க மறுத்து ஜனதா தளம் கட்சியின் மூத்த தலைவர்களில் ஒருவரான தேவ கவுடா பிரதமராக பதவி ஏற்று கொண்டார்.
- பின்பு ஜனதா தளம் கட்சிக்கு கூட்டணிக்கு வெளியில் இருந்து ஆதரவு கொடுத்த அன்றைய காங்கிரஸ் கட்சி தலைவரான **சீதாராம் கேசரி**க்கும் பிரதமர் தேவ கவுடாக்கும் அதற்கு முந்தைய காலத்திலே பல பிரச்சனைகள் இருந்து வந்ததாலும் அதைவிட ஜனதா தளம் கட்சியின் உயரிய நோக்கமான முன்னாள் பிரதமர் ராஜீவ் காந்தியின் மேலான போபர்ஸ் ஊழல் குற்றச்சாட்டின் விசாரனையை செயல்படுத்த போவதாகவும், முந்தைய காங்கிரஸ் ஆட்சி காலத்தில் பிரதமர் பி. வி. நரசிம்ம ராவ் மற்றும் அவரது தலைமையில் நடந்தேறிய கூட்டணி கட்சிகளின் தலைவர்கள் செய்த ஊழல் முறைகேடு வழக்குகளின் விசாரணையை செயல்படுத்தியதாலும், **ஜனதா தளம் கட்சி**யின் முன்னாள் பிரதமர் வி. பி. சிங் அவர்களால் முழுமை பெறாத மண்டல் கமிஷன் இட ஒதுக்கீடு திட்டத்தை முழுமையாக அமலாக்கம் செய்யும் நல்ல திட்டங்களை கையில் எடுத்த போதிலும் பிரதமர் தேவ கவுடாவின் அச்செயல் காங்கிரஸ் கட்சிக்கு எதிராக அமைந்ததால் *சீதாராம் கேசரி* தேவ கவுடா மேல் உள்ள அதிருப்தியால் அவர் பிரதமர் பதவியில் இருந்து விலக வேண்டும் என கூறினார்.
- பின்பு தேவ கவுடா பிரதமர் பதவியில் இருந்து ஒரே வருடத்தில் 1997 ஆம் ஆண்டு விலகிய பின் ஜனதா தளத்தின் மற்றொரு மூத்த தலைவர்களில் ஒருவரான ஐ. கே. குஜ்ரால் அவர்கள் பிரதமரானார். அவர் ஆட்சியில் காங்கிரஸ் கட்சியின் முன்னாள் பிரதமர் ராஜீவ் காந்தி மரணத்தை குறிப்பிடும் **ஜெயின் கமிஷன்** வெளிவந்ததால் அதை ஐ. கே. குஜ்ரால் வெளியிட மறுத்ததால் ஐக்கிய முன்னணியில் வெளியில் இருந்து ஆதரவு கொடுத்த காங்கிரஸ் கட்சி தலைவர் சீதாராம் கேசரி அந்த ஜெயின் கமிஷனை வெளியிடாவிட்டால் ஐக்கிய முன்னணிக்கு அளித்து வந்த ஆதரவை காங்கிரஸ் விலக்கிக் கொள்ளும் என்றவுடன் பிரதமர் ஐ. கே. குஜ்ரால் வேறு வழியில்லாமல் ஜெயின் கமிஷனை வெளியிட்டார்.
- அப்போது ஜனதா தளம் கட்சிக்கு ஐக்கிய முன்னணியில் இருந்து ஆதரவளித்த தமிழ்நாட்டைச் சேர்ந்த திமுக கட்சியின் தலைவர் கருணாநிதி அவர்கள் தான் ராஜீவ் காந்தியின் படுகொலைக்கு காரணமாக இருந்த விடுதலை புலிகளின் தற்கொலை படைக்கு உதவினார் என்று ஜெயின் கமிஷன் காரணம் காட்டியதால்.
- உடனே காங்கிரஸ் தலைவி சோனியா காந்தி திமுக கட்சி ஐக்கிய முன்னணி அமைச்சரவையில் இருந்து வெளியேற வேண்டும் என்று பிரதமர் ஐ.கே.குஜ்ராலிடம் கூறியதால். அதனை எதிர்த்து தனது ஜனதா தளம் ஆட்சியில் இடம் பெற்று இருந்த திமுக கட்சியை வெளியேற்ற மனமில்லாமல். ஐ. கே. குஜ்ரால் தனது பிரதமர் பதவியை ராஜினாமா செய்தவுடன் ஐக்கிய முன்னணிக்கு காங்கிரஸ் வெளியில் இருந்து ஆதரவளித்தை விலக்கிக் கொண்டதால். பெரும்பான்மையான ஆதரவு இல்லாததால் ஜனதா தளம் ஆட்சி இரண்டே ஆண்டுகளில் (1996-1998) கவிழ்ந்தது.
# ஜனதா தளம்

## கட்சி முடக்கம்

- ஜனதா தளம் கட்சியின் தலைவரும் முன்னாள் பிரதமருமான வி. பி. சிங் அவர்கள் 1990ல் பிரதமர் பதவியை இழந்து ஆட்சி கவிழ்க்கப்பட்ட பிறகு மனதளவும் உடலளவும் பாதிக்கப்பட்டதை அடுத்து அவர் முழுமையாக அரசியலில் இருந்து விலகியதால் அவரது **ஜனதா தளம் கட்சி** பல மூத்த தலைவர்களால் வழி நடத்தி செல்லபட்டாலும் அது பல சரிவை நோக்கி சென்றது.
- மேலும் பல மூத்த தலைவர்களால் ஜனதா தளம் கட்சி பிளவுபட்டு அவர்களது தலைமையில் ஜனதா தளம் பல்வேறு மாநில பிரிவு கட்சியாக மாறியது.
- பின்பு கட்சியின் தனித்தன்மை இழந்ததால் அக்கட்சி 1999 நாடாளுமன்றத் தேர்தலில் ஜனதா தளம் கட்சியின் தலைமையிலான ஐக்கிய முன்னணி கூட்டணியில் எந்த ஒரு கட்சியும் இணையாததாலும் மத்தியில் அப்போது காங்கிரஸ் மற்றும் பாஜக கட்சிகள் பலம் பொருந்திய கட்சியாகவே மக்கள் ஆதரித்ததால் **ஜனதா தளம்** கட்சியானது 1999 ஆம் ஆண்டு முடக்கம் செய்யப்பட்டுவிட்டது.
# ஜனதா கட்சி

** ஜனதா கட்சி ** (Janata Party -जनता पार्टी, *People's Party* மக்கள் கட்சி- ஆங்கிலம்) இந்திய அரசியல் கட்சியான இக்கட்சியை ***எமர்ஜென்சி ஜனதா கட்சி*** என்றும் அழைக்கபெற்றது. இக்கட்சி (1977–2013) வரை செயல்பட்டுவந்தது. இக்கட்சி இந்தியாவில் (1975–1977) காலகட்டத்தில் காங்கிரஸ் ஆட்சியில் அன்றைய பிரதமர் இந்திரா காந்தி அமல் படுத்திய நெருக்கடி நிலை பிரகடனத்தை எதிர்த்து போராடிய ஜெயபிரகாஷ் நாராயணன் அவர்களால் **ஜனதா கட்சி** துவங்கப்பட்டது.
# ஜனதா கட்சி

## ஜனதா கட்சியின் நீட்ச்சி கட்சிகள்

- மதச்சார்பற்ற ஜனதா கட்சி
- ஜனதா தளம்
- பாரதிய ஜனதா கட்சி
# ஜனதா கட்சி

## ஜனதா கட்சியின் நீட்ச்சி கட்சிகள்

### மதச்சார்பற்ற ஜனதா கட்சி தோற்றம்

- ஜனதா கட்சியில் இருந்து பிரிவுற்று ராஜ் நாராயணன் தலைமையில் மதச்சார்பற்ற ஜனதா கட்சி 1979 ஆம் ஆண்டு முதல் மத்திய ஆட்சியில் செயல்பட்டு வந்த போது அதில் பிரதமராக சரண் சிங் பதவி வகித்தார் ஆனால் ஒரே வருடத்தில் கூட்டணிக்கு வெளியிலிருந்து ஆதரவு அளித்த காங்கிரஸ் கட்சியின் ஆதரவை இந்திரா காந்தி விலக்கிக் கொண்டதால் ஆட்சி கவிழ்ந்தது. பின்பு இக்கட்சி ஜனதா கட்சியின் நீட்ச்சியான ஜனதா தளம் கட்சியுடன் 1988 ஆம் ஆண்டு ஒன்றினைந்து செயல்பட்டது.
# ஜனதா கட்சி

## ஜனதா கட்சியின் நீட்ச்சி கட்சிகள்

### பாரதிய ஜனதா கட்சி தோற்றம்

- பாரதிய ஜனதா கட்சியின் முன்னோடியான பாரதிய ஜனசங்கம் 1977 ஆம் ஆண்டு முதல் ஜனதா கட்சியுடன் இணைந்து செயல்பட்டபோதிலும் **ஜனதா கட்சி** ஆட்சி காலத்தில் ஜன சங்கம் உறுப்பினர்களுக்குள் ஏற்பட்ட பதவி பிரச்சனைகளுக்கு பிறகும் ஜனதா கட்சியுடன் ஒன்றினைந்து செயல்பட்டுவந்தது.
- பின்பு 1980 நாடாளுமன்றத் தேர்தலில் தமிழகத்தில் எம். ஜி. ஆர் தலைமையிலான அதிமுக-**ஜனதா கட்சி**க்கு ஆதரவளிக்க வேண்டும். என்று ஜனதா கட்சியின் சார்பில் அதன் தலைவர்களான பிரதமர் மொரார்ஜி தேசாய், சந்திரசேகர் மற்றும் நடிகர் சோ அமைச்சர் சுப்ரமணியசாமி ஜன சங்கம் உறுப்பினர்களான வாஜ்பாய், அத்வானி ஆகியோர் ஆதரவு கேட்டபோது எம்ஜிஆர் ஒரு நிபந்தனை விதித்தார். ஜனதா கட்சிக்கு அதிமுக ஆதரவு தருவது என்றால் இந்து மதம் சார்ந்த ஆர்எஸ்எஸ் கொள்கை அமைப்பின் அரசியல் கட்சியான பாரதிய ஜன சங்கம் கட்சி விலகி கொண்டால் மட்டுமே அதிமுக ஆதரவு என்று எம்ஜிஆர் கூறினார்.
- அதன் பிறகு **ஜனதா கட்சி**யிலிருந்து விலகிய வாஜ்பாய், அத்வானி ஆகியோர் அவர்களது முன்னோடி அரசியல் கட்சியான பாரதிய ஜன சங்கம் என்ற அரசியல் கட்சியை 1980 ஆம் ஆண்டு பாரதிய ஜனதா கட்சி என்று பெயர் மாற்றம் செய்து காந்தியவாதம், சோசலிசம் என்ற மதச்சார்பற்ற கொள்கை வழியில் வாஜ்பாய் மற்றும் அத்வானி தலைமையில் ஒரு முழுமையான அரசியல் கட்சியாக உருவானது.
- அதன் பிறகு நடந்த 1984 நாடாளுமன்ற தேர்தலில் அன்றைய இந்திய பிரதமர் இந்திரா காந்தி மரணத்தை ஒட்டி எழுந்த அனுதாப அலையால் காங்கிரஸ் கட்சியில் முதல் முறையாக அவரது மகன் ராஜீவ் காந்தி வெற்றி பெற்று பிரதமரான போது இந்தியாவில் அதுவரை யாரும் பெறாத பெரும்பான்மை வெற்றியை இந்திய நாடாளுமன்ற தேர்தல் வரலாற்றில் பெற்றார்.
- அதே சமயம் அப்போது பாஜக தலைவர்களான வாஜ்பாய், அத்வானி மற்றும் முன்னணி தலைவர்கள் தோற்ற போதிலும் பாஜக சார்பாக 2 நாடாளுமன்ற மக்களவை உறுப்பினர்கள் மட்டும் வெற்றி பெற்று நாடாளுமன்றத்திற்கு சென்றனர்.
- அதன் பிறகு இந்திய அரசியல் களத்தில் அதுவரை எந்த தலைவரும் செய்ய துணியாத முந்தைய பாரதிய ஜனசங்கம் கட்சியின் ஆர்எஸ்எஸ்சின் வலதுசாரி கொள்கையான பழமைவாத கருத்தியல் கொண்ட இந்து மதம் சார்ந்த இந்துத்துவா மற்றும் தேச பற்றை கருதி தேசியவாதம் என்ற இரண்டு கொள்கையை மையப்படுத்தி பாரதிய ஜனதா கட்சியின் கொள்கை என்று வாஜ்பாய் மற்றும் அத்வானி முன்மொழிய அக்கொள்கையை மாற்றம் செய்தனர்.
- பின்பு இக்கட்சி பல தேர்தல்களை சந்தித்து கட்சி ஆரம்பித்து 16 வருடங்கள் கழித்து 1996 நாடாளுமன்றத் தேர்தலில் முதல் முதலாக பாஜக வெற்றி பெற்று வாஜ்பாய் பிரதமர் ஆன போதிலும் இந்து மதம் சார்ந்த மதவாத கட்சி என்பதால் வேறுகட்சிகளின் ஆதரவு இல்லாததால் ஆட்சி அமைக்க தேவையான அறுதிபெரும்பான்மை ஆதரவு இல்லாமல் வாஜ்பாய் பிரதமராக பதவி வகித்த 13 நாட்களிலே பதவி விலகினார்.
- அடுத்த இரண்டு ஆண்டுகள் கழித்து 1998 மற்றும் 1999 இரண்டு நாடாளுமன்றத் தேர்தலில் தொடர்ந்து வெற்றி பெற்று கூட்டணி கட்சிகளின் ஏகோபித்த ஆதரவால் வாஜ்பாய் பிரதமரானார்.
# ஜனதா கட்சி

## ஜனதா கட்சியின் நீட்ச்சி கட்சிகள்

### ஜனதா தளம் தோற்றம்

- பின்பு காங்கிரசில் பிரதமர் ராஜீவ் காந்தி ஆட்சி காலத்தில் அவர் செய்த முறைகேடான ஆட்சியையும், அவரது ஆட்சி காலத்தில் பெரியளவில் அரங்கேறிய போபர்ஸ் பீரங்கி ஊழலை எதிர்த்து காங்கிரஸ் கட்சியில் இருந்து வெளியேறிய அமைச்சர் வி. பி. சிங் நடத்தி வந்த **ஜன மோர்ஜ்** என்ற கட்சி ஜனதா கட்சியுடன் இணைந்தது அதன் நீட்ச்சியாக ஜனதா தளம் என்ற கட்சியாக மாறியது.  
- இக்கட்சி 1989 நாடாளுமன்றத் தேர்தலில் ஜனதா தளம் வெற்றி பெற்று வி. பி. சிங் பிரதமர் ஆனார்.
# ஜனதா கட்சி

## கட்சி இணைப்பு

- 1988 ஆம் ஆண்டு *ஜனதா கட்சி* தலைவர்கள் வி. பி. சிங் *ஜன மோர்ச்சா* கட்சியுடன் இணைந்து **ஜனதா தளம்** என்று பெயர் மாற்றம் செய்யப்பட்டபோது அதிலிருந்து விலகி *ஜனதா கட்சி*யை தன்வசம் படுத்திக்கொண்ட அக்கட்சியின் முன்னணி தலைவர்களில் ஒருவரான தமிழகத்தை சேர்ந்த சுப்ரமணியசாமி தலைமையில் **ஜனதா கட்சி** செயல்பட்டுவந்தது. அதன் அதிகாரப்பூர்வமான **ஏர் கலப்பை தூக்கி செல்லும் உழவன்** தேர்தல் சின்னத்தையும் தனது தலைமையின் கட்டுபாட்டில் வைத்து கொண்டார்.
- பின்பு அவர் *ஜனதா கட்சி* சார்பில் பல சட்டமன்ற/நாடாளுமன்றத் தேர்தல்களை சந்தித்த போதிலும் 2000 ஆம் ஆண்டிற்க்கு பிறகு அக்கட்சியின் தனித்தன்மை தமிழக மக்களிடையே குறைய தொடங்கிய போதும் 2013 ஆம் ஆண்டு சுப்ரமணியசாமியின் *ஆர். எஸ். எஸ்* அரசியல் சகாக்களான அன்றைய குஜராத் முதல்வர் நரேந்திர மோடி மற்றும் ராஜ்நாத் சிங், அமித்ஷா வேண்டுகோளால் அவர்களது பாரதிய ஜனதா கட்சியுடன் **ஜனதா கட்சி** இணைந்து செயல்பட்டது.
# விக்கிப்பீடியா:சூன் 14, 2009 சென்னை தமிழ் விக்கிப்பீடியா பட்டறை

சூன் 14, 2009 அன்று F5ive Technologies, O-2, Raj Paris Apts, 82, Kamaraj Street, Virugambakkam, Chennai - 600092 என்ற இடத்தில் மாலை 3-5 மணி வரை ஒரு குறும்பட்டறை நடைபெற்றது.
# விக்கிப்பீடியா:சூன் 14, 2009 சென்னை தமிழ் விக்கிப்பீடியா பட்டறை

## நிகழ்ச்சி நிரல்

1. விக்கிப்பீடியா, துணைத் திட்டங்கள் அறிமுகம்.
1. தமிழ் எழுதி மென்பொருள், தமிழ்99 தட்டச்சு அறிமுகம்.
1. விக்கிப்பீடியா தள வசதிகள் அறிமுகம்.
1. விக்கிப்பீடியாவில் புது கட்டுரை தொடங்குவது எப்படி, படம் சேர்ப்பது எப்படி, பிழை திருத்துவது எப்படி?
1. பிற கேள்விகள், உரையாடல்கள்.  
12 பேர் பயிற்சி பெற்றனர். மூன்று கணினிகளில் மூன்று விக்கிப்பீடியர்கள் பயிற்சி அளித்தனர். பட்டறை மிகுந்த பயன் அளித்ததாகத் தெரிவித்தனர்.  
பார்க்க: விக்கிப்பீடியா:விக்கி பட்டறைகள் மூலம் வந்த பங்களிப்பாளர்கள்
# விக்கிப்பீடியா:சூன் 14, 2009 சென்னை தமிழ் விக்கிப்பீடியா பட்டறை

## பட்டறை பற்றிய விபரங்கள்

- நாள்: சூன் 14, 2009, ஞாயிற்றுக் கிழமை
- இடம்: சென்னை: F5ive Technologies, O-2, Raj Paris Apts, 82, Kamaraj Street, Virugambakkam, Chennai - 600092
- நேரம்: பிற்பகல் 3 - 5
- வழி: சென்னை வட பழனி பேருந்து நிலையத்துக்கு அடுத்து வரும் ஆற்காடு சாலையில், அவிச்சி பள்ளிக்கு அடுத்து பெரிய Raymond காட்சியகத்துக்கு அடுத்து வரும் முதல் வலப்பக்கத் தெரு. இது காமராசர் சாலை. இதே தெருவில் 100 மீட்டர் தொலைவில் ஒரு T சந்திப்பு வரும். நிகழ்வு நடைபெறும் இடம் சரியாக இங்கு உள்ளது. எதிரே ஒரு அம்மன் கோயிலும் உண்டு.
# விக்கிப்பீடியா:சூன் 14, 2009 சென்னை தமிழ் விக்கிப்பீடியா பட்டறை

## பட்டறை பற்றிய விபரங்கள்

### பட்டறை நடைபெறும் இடத்திற்கான வரைபடம்

வரைபடத்திற்கான சுட்டி
# விக்கிப்பீடியா:சூன் 14, 2009 சென்னை தமிழ் விக்கிப்பீடியா பட்டறை

## கலந்து கொண்டோர்

13.06.2009 அன்று தமிழ் விக்கிப்பீடியா கிழக்கு மொட்டைமாடிக் கூட்டத்திற்கு, ஒளிபடக்கருவிகள் மற்றும் இடமளித்து ஆதவரவு நல்கிய கிழக்கு பதிப்பதகத்தாருக்கும், 14-06-2009 அன்று நடந்த பயிற்சி பட்டறைக்கு திரு கிருபா அவர்கள் இடம் மற்றும் கணிணி உதவியளித்து ஆதரவு நல்கிய அவர்களின் அன்பான உள்ளத்திற்கு நன்றி தெரிவித்து. மற்றும் ஆதரவு நல்கிய பத்திரிகை அன்பர்களுக்கு பாராட்டு தெரிவித்தும் அவ்விரண்டு நாளில் கலந்து கொண்டோர் பட்டியலை, தமிழ் விக்கி பயனர்கள் குழு சார்பில் இங்கு வெளியிட்டுள்ளோம். அவர்கள் தமிழ் விக்கிப் பணியினை ஆற்ற வருமாறு அன்புடன் பயனர் குழு சார்பில் வரவேற்கின்றோம். வருக உங்கள் தமிழ் எழுத்துக்களை கட்டுரைகளாக வடித்து தருக.  
1. .சித. மணிவெங்கடாசலம் -சென்னை--manivenkatachalam@gmail.com
1. .G.K.ராஜன், - சென்னை-krajkumarr@gmail.com
1. .அரு.தாணுமாலயன், போரூர், சென்னை-thanumalayan@bycos.com
1. .G.சுமதி.(க.சுமதி) , சென்னை,அண்ணாநகர், -kondrai2002@yahoo.co.in
1. .பரிதிமதி-சென்னை-அம்பத்தூர்-ravisankar.srs@gmail.com
1. .ஷேக் மைதீன்.ப-சென்னை-sheik.br@gmail.com
1. .மகேஷ் ராஜகோபால், அடையார், சென்னை- -maheshrajagopal@hotmail.com.
1. . லட்சுமி நடராஜன் தரமணி, சென்னை . -natraj53@gmail.com
1. .வசந்த் கோவிந்த், சைதாப்பேட்டை, சென்னை-govivasanth@gmail.com
1. .சி.பிரின்சு என்னாரேசு பெரியார், வேப்பேரி, சென்னை, princenrsama@gmail.com-
1. . ரமணன் சுப்பையா, மந்தைவெளி, சென்னை ramanis@yahoo.co.in
1. .செந்தில் ஆனந்த், அம்பத்தூர், சென்னை-senthilanand.s@gmail.com
1. .கோபால கிருட்டிணன், அம்பத்தூர், சென்னை -krishu100@yahoo.com
1. .கிருபா சங்கர்-பைவ் டெக்னாலிஜிஸ்-kiruba@kiruba.com-www.kiruba.com
# விக்கிப்பீடியா:சூன் 14, 2009 சென்னை தமிழ் விக்கிப்பீடியா பட்டறை

## பயிற்சி அளித்தோர்

1. பரிதிமதி
1. செல்வம் தமிழ்
1. ரவி
# விக்கிப்பீடியா:சூன் 14, 2009 சென்னை தமிழ் விக்கிப்பீடியா பட்டறை

## நிகழ்வு ஏற்பாட்டாளர்

F5ive நிறுவன உரிமையாளர் கிருபா, இந்நிகழ்வை முன்மொழிந்து இடம் மற்றும் இன்ன பிற ஏற்பாடுகளைச் செய்து தந்தார். அவருக்கு விக்கிப்பீடியர் சார்பாக நன்றிகளைத் தெரிவித்துக் கொள்கிறோம்.
# விக்கிப்பீடியா:சூன் 14, 2009 சென்னை தமிழ் விக்கிப்பீடியா பட்டறை

## கலந்து கொள்ள பெயர் தந்தோர்

1. c.gnanasankar(chairman)9944691237
1. Mani Venkatachalam CT
1. சரவணன் (9840998725 , tamilsaran2002@gmail.com )
1. யுவராஜ் (9994854589 , YourRaajV@gmail.com )
1. Muhammad Ismail .H, PHD, +91.94420.93300, gnuismail at gmail dot com
1. செந்தில் ஆனந்த் (9840113662, senthilanand.s@gmail.com)
1. ஷேக் மைதீன் (9940341319, sheik.br@gmail.com)
1. கோபாலகிருஷ்ணன் (9841768085)
1. சரவண குமார் (9600 48 9900, deepan_art@yahoo.com)
1. K.BALASUBRAMANI (baaalu_kani08@yahoo.com, 9444074125)
1. வினோத் குமார் கோபால் (9994127299, vinothsoft@gmail.com)
1. Jayaprakash.k (9884407135,K_jayam999@yahoo.com)
1. Mahesh Rajagopal (maheshrajagopal at hotmail dot com)
1. சிவக்குமார் பா (9789982988, balasivamani@gmail.com)
1. SARAVANAN R (9842301827, sharan_leo@rediffmail.com)
1. ஜெகதீசன் கதிர்வேல் (9790716788, jagpro@gmail.com)
1. c.g
1. ச.பிரின்சு என்னாரெசு பெரியார் (9444210999, princenrsama@gmail.com)
1. [maraicoir]இணைப்புத் தலைப்பு (maraicoir@gmail.com)
1. சிவகுமார் (sivakumj@googlemail.com)
1. வசந்த் கோவிந்த்
1. லட்சுமி (9790716788, jagpro@gmail.com)
# நெருக்கடி நிலை (இந்தியா)

**நெருக்கடி நிலை - அவசரகாலப் பிரகடனம் (Indian Emergency - 25 ஜூன் 1975 – 21 மார்ச் 1977)** இந்தியாவில் 21- மாத காலத்திற்கு இந்த நிலை இந்தியக் குடியரசுத் தலைவர்பக்ருதின் அலி அகமது வால், அப்போதைய இந்தியப் பிரதமர் இந்திரா காந்தியின் ஆலோசனை மற்றும் அறிவுறித்தலின் பேரில் இந்திய அரசியலமைப்பு **விதி 352**ன் படி பிரகடனப் படுத்தப்பட்டது. இது இந்திரா காந்தியின் செல்வாக்கை உயர்த்துவதற்காகவும், அவருக்கு எதிரான நிலையை மக்கள் எடுக்காத நிலையை உருவாக்குவதற்காகவும், நாட்டில் நிலவும் அசாதாரண சூழ்நிலையில் தேர்தலை சந்திக்க விரும்பாததால் தேர்தலை தள்ளிப்போடும் நோக்கத்திலும், மக்களின் அடிப்படை குடியுரிமை உரிமைகளை பறிக்கும் விதத்திலும், அமல்படுத்தபட்டதாக கூறப்படுகின்றது. இந்தியக் குடியரசு வரலாற்றில் இக்காலம் சர்ச்சை மிகுந்த காலமாக வர்ணிக்கப்படுகின்றது.
# நெருக்கடி நிலை (இந்தியா)

## பின்னணி

### அரசியல் அமளி

இந்திரா காந்தி கட்சியான இந்திய தேசிய காங்கிரஸ் கட்சி 1971 இன் பொதுத் தேர்தலை சந்திக்க துணிவில்லாமல் செய்த பெரும் தேர்தல் மோசடி என்று எதிர் கட்சிகளால் வர்ணிக்கப்பட்டது. காந்திய சோசலிச வாதியான ஜெய பிரகாஷ் நாராயண் இதை எதிர்த்து பெரும் கிளர்ச்சியை பீகாரில் நடத்தினார். இந்திரா காந்தியின் மைய அரசை எதிர்த்து சத்யாகிரகம் நடத்தினார். இதில் மாணவர்கள்,விவசாயிகள் மற்றும் தொழிலாளர் அமைப்புகள் அனைத்தும் ஒன்றிணைந்து ஜனதா கட்சி (மக்கள் கட்சி) என்ற அழைப்பு கட்சிகளின் கூட்டணி மூலம் குஜராத் மாநிலத்தில் காங்கிரஸ் தோல்வி அடைந்தது. மேலும் அனைத்து கட்சிகளும் நாடாளுமன்றத்தில் நம்பிக்கையில்லா தீர்மானத்தை நிறைவேற்றின.
# நெருக்கடி நிலை (இந்தியா)

## அலகாபாத் தண்டனை

இந்திரா காந்தியால் நாடாளுமன்ற தேர்தலில் தோற்கடிக்கப்பட்ட ராஜ் நரேன் அலகாபாத் உயர் நீதிமன்றத்தில் இந்திராகாந்தி மீது தேர்தல் நோக்கங்களுக்காக மாநில இயந்திரங்களை பயன்படுத்தியதாக தேர்தல் மோசடி வழக்கு தாக்கல் செய்தார். 12 ஜூன் 1975, அலகாபாத் உயர் நீதிமன்ற நீதிபதி ஜக்மோகன்லால் சின்ஹா இந்த வழக்கில் இந்திராகாந்தியை குற்றவாளியாக அறிவித்தது. மேலும் நீதிமன்றம் அத்தொகுதியில் அவரது வெற்றி செல்லாது எனவும் அவர் மக்களவை உறுப்பினர் பதவியிலிருந்தும் நீ்க்கப்படவேண்டும் என அறிவித்தார். மேலும் ஆறு ஆண்டுகளுக்கு எந்தத் தேர்தலிலும் போட்டியிடக் கூடாதெனத் தடை விதித்தார். எனினும், லஞ்சம், அரசு அதிகாரிகளை பிரச்சாரத்திற்குப் பயன்படுத்தியது, மற்றும் அரசின் மின்சாரத்தை பயன்படுத்தியது போன்ற வழக்குகளில் இருந்து விடுவிக்கப்பட்டார். இந்த நிகழ்வை டைம்ஸ் நாளிதழ் போக்குவரத்து பயண சீட்டுக்காக பிரதமர் பதவிநீக்கம் செய்யப்பட்டார் என விமர்சித்தது. எனினும் தொழிலாளர் மற்றும் தொழிற்சங்கங்கள், மாணவர் சங்கங்கள் மற்றும் அரசாங்க தொழிற் சங்கங்கள் நாடுதழுவிய அளவில் வேலைநிறுத்தம் நடத்தினர். ஜே. பி. நாராயண், ராஜ் நரேன், சத்யேந்திர நாராயண் சின்ஹா மற்றும் மொரார்ஜி தேசாய் தலைமையிலான மக்கள் தில்லி தெருக்களில் வெள்ளமாக போராடினர் இதனை அடுத்து நாடாளுமன்ற கட்டிடம், பிரதமர் வீடு போன்றவை மூடப்பட்டன. இதுவே பின்னர் இந்திராகாந்தி அவசர நிலை பிரகடனத்தை அமல்படுத்த முக்கிய காரணமாக இருந்தது.
# நெருக்கடி நிலை (இந்தியா)

## நெருக்கடி நிலை பிரகடனம்

அச்சமயத்தில் முடிவடைந்த பாகிஸ்தானிய போர், எண்ணெய் நெருக்கடி போன்ற காரணங்களினால் நாடு பொருளாதார நெருக்கடியில் இருப்பதாகவும் இந்தச் சமயத்தில் அரசு பணியாளர்களின் போராட்டங்கள் ஜனநாயகத்தை நிலை குலைய வைக்கும். எனவே, நெருக்கடி நிலைமையை அமல் படுத்துமாறு குடியரசு தலைவருக்கு இந்திரா காந்தி கடிதம் ஒன்றை எழுதினார். இதனை அடுத்து இந்தியக் குடியரசுத்தலைவர் பக்ருதின் அலி அகமத் அவர்கள், இந்தியப் பிரதமர் இந்திரா காந்தியின் ஆலோசனையின் பேரில், ஜூன் 25, 1975 அன்று நாட்டின் நெருக்கடி நிலையை பிரகடனப்படுத்தினார். அவருடைய (இந்திரா காந்தி) வார்த்தையில் கூறுகையில் "ஜனநாயகத்தின் பேரிறைச்சலை" நிறுத்தினார் என்று குறிப்பிட்டார்.  
இந்திய அரசியலமைப்பின் தேவைக்கேற்ப இந்திரா காந்தியின் ஆலோசனை மற்றும் இந்தியக் குடியரசுத் தலைவரின் ஒப்புதலின்படி இந்த நெருக்கடி நிலை ஒவ்வொரு 6 மாதக் காலத்திற்குப் பிறகு நீட்டிக்கப்பட்டு 1977 இல் தேர்தலை சந்திக்கும் வரை தொடர்ந்தது.
# நெருக்கடி நிலை (இந்தியா)

## நெருக்கடி நிலை நிர்வாகம்

நாடாளுமன்ற தேர்தல் மற்றும் மாநில அரசுகளின் செயலாட்சிகள் தள்ளி வைக்கப்பட்டன. இந்திய அரசியலைமைப்பு சட்ட விதி 352 ஐ கொணர்வது மூலம், இந்திரா காந்தி தனக்கென கூடுதலான சிறப்பு அதிகாரங்களைப் பெற்றார். மற்றும் குடியுரிமைகளை முடக்கினார்; எதிர்க்கட்சிகளை ஒடுக்கினார்.  
அரசு இந்தியா - பாகிஸ்தான் யுத்தத்தின் மூலம் தேசிய பாதுகாப்புக்கு அச்சுறுத்தலை வரவழைத்துக் கொண்டது. வேலை நிறுத்தங்கள், கலவரங்கள், கிளர்ச்சிகள் மற்றும் எதிர்ப்புகள் அதிகமாகின; இவைகளினால் அரசுக்கு மிக அதிகமான பொருளாதார நெருக்கடி உருவாகியது. எதிர்க்கட்சிகளின் அளவில்லாத எதிர்ப்புகளை நாடுமுழுவதும் சந்திக்க நேர்ந்தது. இந்திரா காந்தி தனக்கு நெருக்கமானவர்கள் கூறிய ஆலோசனைகளையும் பொருட்படுத்தவில்லை; அவரின் நெருக்கமான ஆலோசகராக கருதப்படும் இரண்டாவது மகன் சஞ்சய் காந்தியும் நெருக்கடி நிலை சம்பந்தமாக மற்றவர்கள் தெரிவித்த எதிர் கருத்துகளையும், ஆலோசனைகளையும் தவிர்த்தார்.  
அரசு எந்திரம் தவறாக பயன்படுத்தப்பட்டது. பல்லாயிரக்கணக்கானோர் நாடுமுழுவதும் காவல் துறையினரால் கைது செய்யபட்டனர். பல முக்கிய அரசியல் தலைவர்களான ஜெய பிரகாஷ் நாராயண், ராஜ் நாராயண், மொரார்ஜி தேசாய், சரண் சிங், ஜிவத்ராம் கிருபாலனி, அடல் பிகாரி வாஜ்பாய், லால் கிருஷ்ண அத்வானி, பல பொதுவுடமைவாதிகள், பொதுவுடமைக் கட்சித் தலைவர்கள், இன்னும் இதர கிளர்ச்சியாளர்கள் மற்றும் கிளர்ச்சியாளர்கள் என் கருதப்பட்டவர்களும் கைது செய்யபட்டு சிறையில் அடைக்கப்பட்டனர். அரசியல் கட்சி சாரா அமைப்புகளான ஆர்.எஸ்.எஸ் போன்ற எதிர் வாத கருத்துக்களுடைய அமைப்புகளும் தடை செய்யபட்டன.
# நெருக்கடி நிலை (இந்தியா)

## அரசுக்கு எதிரான குற்றச்சாட்டுகள்

அவசர காலங்களில் பல்வேறு குற்றச்சாட்டுகள் அரசின் மீது சுமத்தப்பட்டன.
அவை..
- குடும்பங்களுக்கு தகவல் கொடுக்காமல் காவலர்களால் மக்கள் கைது செய்யப்பட்டது.
- கைதிகள் மற்றும் அரசியல் கைதிகள். சித்திரவதை செய்யப்பட்டது.
- தூர்தர்ஷன் போன்ற பொது மற்றும் தனியார் ஊடக நிறுவனங்களின் தேசிய தொலைக்காட்சி வலையமைப்புகளை அரசு பிரசாரம் செய்ய
பயன்படுத்திக் கொண்டது.
- கட்டாய கருத்தடை.
- ட்ருக்மென் கேட்,பழைய தில்லி மற்றும் ஜமா மஸ்ஜித் பகுதியில் வாழ்ந்த குடிசை வாழ் மக்களின் வீடுகள் அழிக்கப்பட்டது.
- பெரிய அளவிலான சட்டவிரோத செயல்கள் அரங்கேற்றியது.
- நாட்டின் அனைத்துப் பத்திரிகைகளும்,செய்தி ஊடகங்களும் தணிக்கைக்கு உட்படுத்தப்பட்டு, மத்திய அரசுக்கு எதிரான செய்திகள்
நீக்கப்பட்டு வெளியிடப்பட்டது அல்லது தடை செய்யப்பட்டது.
- மத்திய அரசை ஆதரித்து அரசின் செலவில் விளம்பரமும் பிரச்சாரமும் மேற்கொண்டது.  
கேரளத்தின் ’ராஜன் வழக்கு’ (Rajan case) எனும் குடும்பத்திற்கு தெரியப்படுத்தாமல் அழைத்துச் செல்லப்பட்ட கல்லூரி மாணவர் என்னவானார் என்பதைக் குறித்து ராஜனின் தந்தையால் தொடுக்கப்பட்ட வழக்கு இந்திய அளவில் முக்கியத்துவம் வாய்ந்த வழக்காகக் கருதப்பட்டது.
# நெருக்கடி நிலை (இந்தியா)

## 1977 தேர்தல்

ஜனவரி 23,1977 புதிய தேர்தலுக்கான அறிவிப்பை வெளியிட்டார். மார்ச் மாதம் புதிய தேர்தல் நடைபெறும் என அறிவித்தார், மேலும் அரசியல் கைதிகளையும் விடுதலை செய்தார். நெருக்கடி நிலை அதிகார பூர்வமாக மார்ச் 23, 1977 அன்று முடிவுற்றது. இத்தேர்தலை மக்கள் ஜனநாயகத்திற்கும் சர்வாதிகாரத்திற்கும் இடைப்பட்ட நிலையாக கருதினர். இதில் காங்கிரஸ் கட்சி பல இடங்களில் தோல்வி அடைந்தது. இந்திர காந்தி மற்றும் சஞ்சய் காந்தி ஆகியோரும் தோல்வி அடைந்தனர்.
# ஜம்மு காஷ்மீர் தேசிய மாநாட்டு கட்சி

**சம்மு காசுமீர் தேசிய மாநாட்டு கட்சி** (*Jammu & Kashmir National Conference*) என்பது இந்தியாவில் சம்மு காசுமீர் மாநிலத்திலுள்ள ஓர் அரசியல் கட்சியாகும். 1947இல் இந்திய விடுதலையின் பொழுது சேக் அப்துல்லா இக்கட்சிக்கு தலைமையேற்றிருந்தார். அம்மாநிலத்தின் தேர்தல்களில் முக்கியத்துவம் கொண்ட கட்சியாக பல ஆண்டுகள் செயல்பட்டு வருகின்றது. சேக் முகம்மது அப்துல்லாவுக்கு பிறகு அவர் மகன் பரூக் அப்துல்லாவின் தலைமையிலும், பின்னர் பரூக் அப்துல்லாவின் மகன் உமர் அப்துல்லாவின் தலைமையிலும் இயங்கி வருகின்றது. 2014 சட்டமன்ற தேர்தலில் இக்கட்சி 15 உறுப்பினர்களை பெற்றது.
# இந்திய ஒன்றிய முஸ்லிம் லீக்

**இந்திய யூனியன் முஸ்லிம் லீக்** (*Indian Union Muslim League*) என்பது இந்தியாவின், முஸ்லிம் தேசியவாத அரசியல் கட்சியாகும். இக்கட்சி வடக்கு மற்றும் தெற்கு கேரளாவின் பகுதிகளில் செல்வாக்கு பெற்றுள்ள கட்சியாகும்.  
இந்தியாவில் முஸ்லிம் மக்களுக்காக 1906-ல் நவாப் சலீம் முல்லாகான் "அகில இந்திய யூனியன் முஸ்லிம் லீக்"கை ஆரம்பித்தார். அவருக்கு பின்னர் முகமது அலி ஜின்னா, அதனை நடத்தி வந்தார். பாகிஸ்தான் பிரிவினைக்குப்பின், இதன் தலைவரானார் காயிதே மில்லத்.
# இந்திய ஒன்றிய முஸ்லிம் லீக்

## சுதந்திர இந்தியாவில்

இந்திய-பாகிஸ்தான் பிரிவினையின் போது அதிக எண்ணிக்கையில் முஸ்லிம்கள் பாகிஸ்தானுக்குப் போகாமல் இந்தியாவில் தங்கிவிட்டதால், அவர்களுக்காக கட்சி பெயரில் இருந்த "அகில" என்பதை நீக்கிவிட்டு, 1949இல் "இந்திய யூனியன் முஸ்லிம் லீக்" என்று மாற்றினார் காயிதே மில்லத். இதன் முதல் மாநாடு, சென்னையில் உள்ள ராஜாஜி ஹாலில் நடந்தது. பெரும்பாலும் இசுலாமியர்கள் பங்கு வகிக்கும் இந்திய அரசியல் கட்சியாகும். தமிழ்நாடு, கேரளம் ஆகிய மாநிலங்களில் அதிக முனைப்புடன் செயல்படுகிறது.
# இந்திய ஒன்றிய முஸ்லிம் லீக்

## தலைவர்கள்

காயிதே மில்லத்துக்கு பின்னர் இந்தியன் யூனியன் முஸ்லிம் லீக் அகில இந்தியத் தலைவராக இப்ராஹிம் சுலைமான் சேட், பனாத்வாலா, முன்னாள் மத்திய இரயில்வே துறை இணை அமைச்சர் ஈ. அகமது ஆகியோர் பணியாற்றினர். தற்போது கே. எம். காதர் மொகிதீன் அகில இந்தியத் தலைவராக உள்ளார்.  
தமிழகத்தில் அப்துல்சமது, கே. எம். காதர் மொகிதீன் ஆகியோர் தமிழக தலைவராக பணியாற்றினர்.
# இந்திய ஒன்றிய முஸ்லிம் லீக்

## சென்னை மாநில சட்டமன்றத் தேர்தல்

1952 ஆம் ஆண்டு முதல் 1967 வரை சட்ட மன்ற உறுப்பினர்களாக இருந்தவர்கள்:  
| 1952 | கண்ணியமிகு காயிதே மில்லத் முகம்மது இசுமாயில் | சென்னை மாகாண சட்ட சபை |
| --- | --- | --- |
| 1967 | ஏ.ஜி. சாகிப் என்கிற அப்துல் கபூர் சாகிப் | இராணிப்பேட்டை |
| 1967 | ஹபிபுல்லா பெய்க் | துறைமுகம் |
| 1967 | எம். எம். பீர்முஹம்மது | மேலப்பாளையம் |
# இந்திய ஒன்றிய முஸ்லிம் லீக்

## தமிழ்நாடு சட்டமன்ற உறுப்பினர்கள்

1971 ஆம் ஆண்டு முதல் 2021 வரை சட்ட மன்ற உறுப்பினர்களாக இருந்தவர்கள்:  
| 1971 | அப்துல் ஜப்பார் (அரசியல்வாதி) | அரவக்குறிச்சி ( | ஏணி |
| --- | --- | --- | --- |
| 1971 | எம். ஏ. அபுசாலி | புவனகிரி | சுயேட்சை (மு.லீக்-திமுக ஆதரவு) |
| 1971 | கே. ஏ. வகாப் | இராணிப்பேட்டை | சுயேட்சை (மு.லீக்-திமுக ஆதரவு) |
| 1971 | அப்துல் லத்தீப் (அரசியல்வாதி) | வாணியம்பாடி | சுயேட்சை (மு.லீக்-திமுக ஆதரவு) |
| 1971 | முகமது கோதர் மைதீன் | மேலப்பாளையம் | உதயசூரியன் (மு.லீக் ஆதரவு) |
| 1971 | திருப்பூர் ஏ. எம். மைதீன் | துறைமுகம் | சுயேட்சை (மு.லீக்-திமுக ஆதரவு) |
| 1977 | அப்துல் லத்தீப் (அரசியல்வாதி) | வாணியம்பாடி | சுயேட்சை (லீக் ஆதரவு) |
| 1984 | அப்துல் சமது | திருவல்லிக்கேணி | உதயசூரியன் |
| 1984 | வி. எஸ். டி. சம்சுல் ஆலம் | பாளையங்கோட்டை | உதயசூரியன் |
| 1989 | அப்துல் லத்தீப் (அரசியல்வாதி) | சேப்பாக்கம் | உதயசூரியன் (மு.லீக்-திமுக ஆதரவு) |
| 1989 | பி. அப்துல் சமது | வாணியம்பாடி | உதயசூரியன் (மு.லீக்-திமுக ஆதரவு) |
| 1989 | எம். முகம்மது சித்தீக் | பூம்புகார் | உதயசூரியன் (மு.லீக்-திமுக ஆதரவு) |
| 1989 | ஏ. எம். அமீத் இப்ராஹிம் | கடலாடி | உதயசூரியன் (மு.லீக்-திமுக ஆதரவு) |
| 2006 | அப்துல் பாசித் | வாணியம்பாடி | உதயசூரியன் (மு.லீக்-திமுக ஆதரவு) |
| 2006 | கலிலூர் ரகுமான் | அரவக்குறிச்சி | உதயசூரியன் (மு.லீக்-திமுக ஆதரவு) |
| 2016 | கே. ஏ. எம். முகம்மது அபூபக்கர் | கடையநல்லூர் | ஏணி |
# இந்திய ஒன்றிய முஸ்லிம் லீக்

## நாடாளுமன்ற உறுப்பினர்கள் (மக்களவை)

1952 ஆம் ஆண்டு முதல் 2021 வரை நாடாளுமன்ற உறுப்பினர்களாக இருந்தவர்கள்:  
| 1967 | எஸ். எம். முகம்மது செரிப் | இராமநாதபுரம் மக்களவைத் தொகுதி | சுயேட்சை |
| --- | --- | --- | --- |
| 1971 | எஸ். எம். முகம்மது செரிப் | பெரியகுளம் மக்களவைத் தொகுதி | ஏணி |
| 2004 | கே. எம். காதர் மொகிதீன் | வேலூர் மக்களவைத் தொகுதி | உதய சூரியன் |
| 2009 | எம். அப்துல் ரஹ்மான் | வேலூர் மக்களவைத் தொகுதி | உதய சூரியன் |
| 2019 | நவாஸ் கனி | இராமநாதபுரம் மக்களவைத் தொகுதி | ஏணி |
| 2024 | நவாஸ் கனி | இராமநாதபுரம் மக்களவைத் தொகுதி | ஏணி |
# இந்திய ஒன்றிய முஸ்லிம் லீக்

## நாடாளுமன்ற உறுப்பினர்கள் (மாநிலங்களவை)

| 1964 | ஆ. கா. அ. அப்துல் சமது | ஏணி |  |
| --- | --- | --- | --- |
| 1970 | ஆ. கா. அ. அப்துல் சமது | ஏணி |  |
| 1968 | எஸ். ஏ. காஜா மொய்தீன் | ஏணி |  |
| 1972 | ஏ. கே. ரிபாயி | ஏணி |  |
| 1974 | எஸ். ஏ. காஜா மொய்தீன் | ஏணி | } |
# இந்திய ஒன்றிய முஸ்லிம் லீக்

## கேரள சட்டமன்றத் தேர்தல், 2016

2016,கேரளா சட்டமன்றத் தேர்தலில், இக்கட்சி ஐக்கிய ஜனநாயக முன்னணியுடன் கூட்டணி அமைத்து 24 தொகுதிகளில் போட்டியிட்டது. இதில் 18 தொகுதிகளில் வெற்றி பெற்றது.
| 24 | 18 | 1496864 | 7.4 % | } |
| --- | --- | --- | --- | --- |
# இந்திய ஒன்றிய முஸ்லிம் லீக்

## தமிழ்நாடு சட்டமன்றத் தேர்தல், 2021

2021 சட்டமன்றத் தேர்தலில் திமுகவுடன் கூட்டணி அமைத்து மூன்று தொகுதிகளில் ஏணி சின்னத்தில் போட்டியிட
உடன்பாடு ஒப்பந்தம் கையெழுத்தானது.
# இந்திய ஒன்றிய முஸ்லிம் லீக்

## ஆதாரம்

-
# வார்ப்புரு:தகவல் பெட்டி மிதிவண்டி வீரர்

**'''}'''**  
| } |
| --- |
|-  
!நாடு
|}
|-  
! align= | அணி தகவல்கள்
|-  
||Infobox last updated on:
|-
||}
<sup>1</sup> <small>Team names given are those prevailing
at time of rider beginning association with that team.</small>
|}<noinclude>
</noinclude>
# தேசிய முன்னணி (இந்தியா)

**தேசிய முன்னணி** (National Front) இந்திய அரசியல் கட்சிகளான வட இந்தியாவின் ஜனதா தளம், ஆந்திராவின் தெலுங்கு தேசம், அசாம் கன பரிசத், தமிழ்நாட்டின் திமுக ஆகிய கட்சிகளின் கூட்டணி அமைப்பாக நடுவண் அரசில் (1989-1991) பங்குபெற்ற கூட்டணி ஆகும். இக்கூட்டணியின் தலைவராக என். டி. ராமராவ் பொறுப்பேற்றிருந்தார் ஆனால் அவர் பிரதமர் பதவி ஏற்க விரும்பவில்லை. கூட்டணியினரால் தேர்வு செய்யப்பட்ட பிரதமர் வி. பி. சிங் இந்தியப் பிரதமராக பொறுப்பேற்றார். இக்கூட்டணிக்கு வெளியில் இருந்து ஆதரவளித்த கட்சிகளாக பாரதிய ஜனதா கட்சியும், இடது முன்னணி கட்சிகளும் இருந்தனர்.
# தேசிய முன்னணி (இந்தியா)

## பரிந்துரைக்கப்பட்ட பிரதமர்கள்

1) என்.டி.ராமா ராவ் – தெலுங்கு தேசம் கட்சி
2) தேவிலால் – ஜனதா தளம்
3) சந்திரசேகர் – ஜனதா தளம்
4) **வி. பி. சிங்** – ஜனதா தளம்  
இறுதியாக தேர்வு செய்யபட்ட பிரதமர் திரு **விஸ்வநாத் பிரதாப் சிங்** ஆவார்.
அவர் தேர்வு செய்யப்பட்ட நிகழ்ச்சி வெகு ஸ்வாரஸ்யமானது. சந்திரசேகரின் சூழ்ச்சிகளை முறியடித்து அவர் முன் மொழிந்த தேவிலாலேயே முன் மொழியப்பட்டு, சந்திரசேகரை மூக்கறுத்து பிரதமரானார் வி.பி.சிங் அவர்கள் என்பது குறிப்பிடத்தக்கது.
# அசாம் கண பரிசத்

**அசோம் கண பரிசத்**- **அசாம் கண பரிஷத்** (Asom Gana Parishad-Assam Peoples Association-அசாம் மக்கள் கூட்டமைப்பு) இந்தியாவின் அசாம் மாநில அரசியல் கட்சியாகும். மார்ச், 1971-க்குப் பிறகு அசாம் மாநிலத்தில் குடியேறிய வங்காளதேச அகதிகளை வெளியேற்றுவது குறித்து அனைத்து அசாம் மாணவர் ஒன்றியம் பெரும் போராட்டங்கள் செய்தது. இதற்கு தீர்வு காண இராஜீவ் காந்தி தலைமையிலான இந்திய அரசும், அனைத்து அசாம் மாணவர் ஒன்றிய அமைப்பினரும் 15 ஆகஸ்டு 1985 அன்று புதுதில்லியில் அசாம் ஒப்பந்தம் செய்து கொள்ளப்பட்டது.  
பின்னர் அனைத்து அசாம் மாணவர் ஒன்றியத்தால் 1985-இல் அசோம் கண பரிஷத் எனும் அரசியல் கட்சி நிறுவப்பட்டது.1985 அசாம் உடன்பாட்டுக்குப்பின் நடைபெற்ற தேர்தலில் பிரபுல்ல குமார் மகந்தா அசாம் மாநில இளவயது முதலமைச்சராக தேர்ந்தெடுக்கப்பட்டார். அசாம் கன பரிசத் கட்சி இரு முறை ஆடசி அமைத்தது 1985 முதல் 1989 மற்றும் 1996 முதல் 2001 வரை.  
தற்போது இக்கட்சி வடகிழக்கு ஜனநாயகக் கூட்டணியில் உள்ளது.
# அசாம் கண பரிசத்

## இதனையும் காண்க

- வடகிழக்கு ஜனநாயகக் கூட்டணி
# பிரபுல்ல குமார் மகந்தா

**பிரபுல்ல குமார் மகந்தா** (Prafulla Kumar Mahanta) (பிறப்பு 1952) அசாம் இயக்கித்தின் தலைவரும் முன்னாள் அசாம் மாநில முதலமைச்சராக இரு முறை பொறுப்பு வகித்தவரும், இந்தியாவின் தலைசிறந்த அரசியல் தலைவரும் ஆவார். தற்பொழுது அசாம் கன பரிசத்(மு) கட்சித்தலைவராக பொறுப்பு வகிக்கின்றார்.  
அசாமில் இரு முறை முதலமைச்சராக , (1985-1990) மற்றும் (1996-2001), மேலும் நாட்டிலேயே இளவயதில் முதலமைச்சர் பொறுப்பேற்ற முதல் தலைவராவார். அசாம் மாணவர் அணியின் முன்னாள் தலைவராக 1979 முதல் 1985 வரையிலுள்ள காலத்தில் பொறுப்பிலிருந்தவர். ஆகஸ்டு 2005 இல் கட்சியில் ஏற்பட்ட குழப்பத்தினால் அசாம் கண பரிசத் கட்சியிலுருந்து நீக்கப்பட்டதினால் புதிய கட்சியாக அசாம் கண பரிசத் (முற்போக்கு) என்ற பெயரில் துவக்கப்பட்டு அதன் தலைவராக செப்டம்பர் 15, 2005 முதல் இருக்கின்றார்.  
பிரபுல்ல குமார் மகந்தா உள்துறை அமைச்சர் பொறுப்பில் இருந்த பொழுது உல்பா உறுப்பினர்கள் மற்றும் அவர்களின் குடும்பத்தினரை கொன்றதில் அசாம் அரசின் உள்துறை அமைச்சர் சம்பந்தப்பட்டிருப்பதாக சைக்கியா ஆணையம் குற்றம்சாட்டியது. இந்நிகழ்வு 1998 முதல் 2001 வரையுள்ள இடைபட்ட காலத்தில் நிகழ்ந்த்தாகும். இந்த குற்றச்சாட்டு அவரின் அரசியல் வாழ்க்கையில் திருப்பத்தை ஏற்படுத்தியது.